Diari Oficial de la Generalitat Valenciana


Sumari del DOGV 4486, del 24-04-2003 (2003/4225)

ACORD de 7 de març de 2003, de la Comissió Territorial d'Urbanisme de Castelló, relatiu a la Modificació puntual núm. 15 del Pla General del municipi de Burriana.
------------------------------------------------------------------------------------------------------------------------------------------------------------------

### Dades del document

Número de DOGV
:   4486

Data del DOGV
:   24-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4225


Data del document
:   07-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Borriana
    * pla d'urbanisme

ACORD de 7 de març de 2003, de la Comissió Territorial d'Urbanisme de Castelló, relatiu a la Modificació puntual núm. 15 del Pla General del municipi de Burriana. [2003/X4225]
  
Vist l'expedient relatiu a la Modificació puntual núm.15 del Pla General del municipi de Burriana, i de conformitat amb els següents:
  
Antecedents
  
Primer. El Ple de l'Ajuntament de Burriana, en sessió d'1 d'agost de 2002, va acordar exposar al públic la modificació, la qual cosa es va portar a terme mitjançant anuncis publicats en el periòdic El Mundo de 28 d'agost de 2002, i en el Diari Oficial de la Generalitat Valenciana, de 27 d'agost de 2002. Transcorregut el període d'informació al públic, durant el qual es van formular dos al·legacions, el Ple va aprovar provisionalment la modificació en sessió d'11 de novembre de 2002.
  
Mitjançant escrit de 10 de febrer de 2003 l'Ajuntament de Burriana sol·licita que es continue la tramitació de l'expedient a l'efecte de l'aprovació definitiva de la modificació núm. 2 inclosa en esta modificació.
  
Segon. El projecte consta de memòria, plànols i normativa.
  
Tercer. S'introduïxen tres modificacions distintes en el Pla General de Burriana.
  
Modificació 1. Relativa a la qualificació com a servici públic d'un immoble situat al c/ Sant Pere Pasqual, cantó c/ Ausiàs March.
  
Es qualifica com a sòl dotacional servici públic uns terrenys situats al c/ Sant Pere Pasqual número 6, cantó c/ Ausiàs March, anteriorment qualificats com a edificació tancada nivell 1.
  
Amb este canvi, junt amb la modificació de l'ordenança que després es comenta, es pretén possibilitar la construcció en eixa parcel·la del Projecte de Centre Cultural Centre Especial d'Atenció als Majors.
  
Modificació 2. Relativa a qualificació com a servici públic dels immobles situats al c/ Les Placetes 7 i 8.
  
Estos espais tenen ara un ús privatiu, i es pretén la seua conversió en sòl dotacional públic administratiu institucional.
  
Modificació 3. Nova redacció de l'article 6.62.4 de les Normes Urbanístiques, relatiu a condicions edificatòries dels sistemes locals de servici públic.
  
Este apartat té ara la redacció següent:
  
?4. Els sòls destinats a sistemes locals de servicis públics (SP) podran destinar-se en virtut dels requeriments funcionals de l'entorn a qualsevol de les categories següents:
  
SP-1 Esportiu
  
SP-2 Sociocultural
  
SP-3 Sanitari'assistencial
  
SP-4 Administratiu'institucional
  
SP-5 Mercat
  
SP-6 Religiós
  
Els servicis públics de sistema local compliran les condicions següents:
  
a) S'establix un coeficient d'ocupació del 80%.
  
b) S'establix un coeficient d'edificabilitat neta d'1,20 m²t/m²s.
  
c) Nombre màxim de plantes: 3.
  
d) Màxima altura de cornisa: 12 metres. S'exceptua d'esta altura de cornisa màxima l'edificació de categoria SP-6 (religiós) amb destí a temples?.
  
La redacció proposada és la següent:
  
?4. Els sòls destinats a sistemes locals de servicis públics (SP) podran destinar-se en virtut dels requeriments funcionals de l'entorn a qualsevol de les categories següents:
  
SP-1 Esportiu
  
SP-2 Sociocultural
  
SP-3 Sanitari'assistencial
  
SP-4 Administratiu'institucional
  
SP-5 Mercat
  
SP-6 Religiós
  
Les condicions d'edificabilitat, nombre de plantes, altura màxima i ocupació de l'edificació s'adequaran a les característiques i necessitats específiques de l'ús públic a què es destina?.
  
Amb esta modificació es pretén fer possible la construcció en la parcel·la de la modificació 1 del Projecte de Centre Cultura Centre Especial d'Atenció als Majors.
  
Quart. El 25 de novembre de 2002 s'ha emés informe per part de la Direcció General de Patrimoni Artístic de la Conselleria de Cultura i Educació.
  
Fonaments de dret
  
Primer. La tramitació de la present modificació puntual del Pla General de Burriana ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV).
  
Segon. La documentació, està completa, de conformitat amb el que disposa l'article 27 en relació amb el 55.1 de la LRAU, així com en l'article 45 i següents del RPCV.
  
Tercer. El 25 de novembre de 2002 va emetre informe la Direcció General de Patrimoni Artístic de la Conselleria de Cultura i Educació. En l'informe s'indica que este té el caràcter de vinculant, de conformitat amb l'article 34.2 de la Llei 4/1998, d'11 de juny, del Patrimoni Cultural Valencià, per afectar el nucli urbà de Burriana (en un cas), que té incoat expedient de Bé d'Interés Cultura, i a l'entorn de l'exconvent de la Mercè (per un altre) que està ja declarat Bé d'Interés Cultural. L'informe establix el següent, quant al contingut de la modificació:
  
?Segons la documentació presentada, en la modificació 1 relativa a la qualificació com a servici públic d'immoble situat al c/ Sant Pere Pasqual cantó carrer Ausiàs March, el solar de referència completa l'illa en què s'inscriu el monument històric de l'antic convent de la Mercé. La volumetria proposada equivalent a un edifici de planta baixa més sis pisos s'estima excessiva per a l'arquitectura històrica al costat de la qual se situa. D'acord amb l'informe tècnic municipal que hi ha en l'expedient i amb l'informe dels Servicis Tècnics d'esta Direcció General, la proposta s'estima inadequada per al Bé d'Interés Cultural de referència, per la qual cosa s'informa desfavorablement la citada ordenació als efectes patrimonials.
  
La documentació presentada en la modificació 2 es contrau a la qualificació com a servici públic dels immobles situats al carrer les Placetes núm. 7 i 8, i incidix tant en el Conjunt Històric Artístic incoat d'esta població com en l'entorn de protecció de l'Església Parroquial del Salvador de Burriana, declarada Monument Històric Artístic pel Decret 847 de data 24.04.1969 (BOE 06.05.69). La qualificació com a servici públic dels immobles de referència de la modificació 2 no té cap repercussió negativa per a l'entorn de protecció de l'Església Parroquial del Salvador. De conformitat amb l'informe tècnic municipal que hi ha en les actuacions i amb l'informe dels Servicis Tècnics d'esta Direcció General, s'informa favorablement als efectes patrimonials la citada ordenació. No obstant això, es recorda que l'àrea recaient a la posterior de l'absis de l'Església no és una simple zona per a vianants, sinó que haurà de tindre un tractament enjardinat i tancat d'acord amb el seu caràcter d'antic cementeri?.
  
L'article 40.1.E de la LRAU establix que l'aprovació autonòmica dels plans d'urbanisme podrà formular objeccions a esta en compliment, entre altres, de la comesa consistent en ?coordinar la política urbanística municipal amb les polítiques autonòmiques de conservació del patrimoni cultural?. D'un altre costat, l'article 34 de la Llei de Patrimoni Cultural Valencià preveu un informe vinculant en el cas de planejaments urbanístics que afecten Béns d'Interés Cultural.
  
De conformitat amb això, i a la vista de l'informe vinculant parcialment desfavorable emés per la Direcció General de Patrimoni Artístic, escau suspendre l'aprovació definitiva de la denominada en el projecte modificació 1, mentre no s'establisca una ordenació que obtinga l'informe favorable del dit organisme. El caràcter desfavorable de l'informe de la Direcció General de Patrimoni Artístic a esta modificació ho és en tant que esta va acompanyada d'una nova redacció de l'article 6.62.4 de les Normes Urbanístiques, que és la que permet una edificació amb la volumetria a la qual l'informe és contrària. Per tant, l'acord de suspensió ha d'arribar també a esta part de la modificació.
  
En canvi, no hi ha cap obstacle legal a l'aprovació de la modificació 2 inclosa en el projecte, per la qual es canvia la qualificació (de sòl lucratiu amb qualificació CHP (nucli històric) a sòl dotacional servici públic dels immobles situats al c/ Les Placetes 7 i 8. Esta segona modificació suposa increment de sòl dotacional i disminució de sòl amb aprofitament lucratiu, i es justifica en una millor satisfacció de l'interés general, per la qual cosa n'escau l'aprovació definitiva.
  
Quart. De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda:
  
1r. Suspendre l'aprovació definitiva de la modificació inclosa en el projecte de modificació núm.15 del Pla General de Burriana relativa a la qualificació com a servici públic d'un immoble situat al c/ Sant Pere Pasqual cantó c/ Ausiàs March, així com quant a la nova redacció de l'article 6.62.4 de les Normes Urbanístiques, en tant no s'establisca una ordenació que siga informada favorablement per la Direcció General de Patrimoni Artístic de la Conselleria de Cultura i Educació.
  
2n. Aprovar definitivament la modificació puntual inclosa en el projecte de modificació núm.15 del Pla General de Burriana relativa a qualificació com a servici públic dels immobles situats al c/ Les Placetes 7 i 8.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant el conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló de la Plana, 7 de març de 2003.- El secretari de la Comissió Territorial d'Urbanisme: Fernando Renau Faubell.